Source: https://www.ochranaosobnychudajov.eu/legislativa/
Timestamp: 2019-09-16 10:44:29+00:00

Document:
Odo dňa 25.05.2018 bude platiť nové Všeobecné nariadenie, ktoré výrazne mení podmienky spracovania ochrany osobných údajov u prevádzkovateľov.
Do toho času je potrebné nie len vypracovať novú bezpečnostnú dokumentáciu, prijať personálne, organizačné a technické opatrenia v uvedenej oblasti, ale aj celý tento nový systém ochrany osobných údajov implementovať do podmienok prevádzkovateľa.
A aby toho nebolo málo, do času účinnosti nového Nariadenia - GDPR máte stále povinnosť mať vypracovanú bezpečnostnú dokumentáciu podľa zákona č. 122/2013 Z. z. o ochrane osobných údajov v znení neskorších predpisov a metodických usmernení Úradu.
Spoločnosť G & Partners, s.r.o. Vám ako spracovateľ bezpečnostnej dokumentácie ponúka kontrolu súčasne platnej dokumentácie v zmysle zákona č. 122/2013 Z. z. o ochrane osobných údajov a zároveň prípravu a vypracovanie dokumentácie, ktorá bude potrebná podľa nového Nariadenia - GDPR!
Touto cestou si Vás preto dovoľujeme osloviť s ponukou našej spoločnosti, ktorá sa dlhoročne zaoberá poskytovaním komplexných služieb v oblasti ochrany osobných údajov.
V prípade záujmu alebo akýchkoľvek otázok alebo nejasností nás neváhajte kontaktovať.
Viac informácií o Všeobecnom nariadení o ochrane údajov Znenie Všeobecného nariadenia o ochrane údajov 2016/679
Dňa 19.03.2013 bol Národnou radou Slovenskej republiky schválený nový zákon o ochrane osobných údajov s číslom 122/2013, ktorý zrušovacím ustanovením v § 79 predmetného zákona zrušil pôvodný zákon č. 428/2002 Z.z o ochrane osobných údajov.
Zákon NR SR č. 122/2013 Z.z. o ochrane osobných údajov so sebou priniesol niekoľko legislatívnych zmien, pričom predpokladal, že prevádzkovateľ uvedie do súladu s týmto zákonom do 6 mesiacov odo dňa jeho účinnosti všetky informačné systémy, v ktorých spracúva osobné údaje a takisto vykoná poučenie oprávnených osôb v súlade s týmto zákonom do 6 mesiacov odo dňa účinnosti tohto zákona. (§ 76 ods. 1, ods. 3)
§ 76 ods. 4 a ods. 5 nového zákona zároveň predpokladali, že všetky poverenia a oznámenia o poverení zodpovednej osoby, rovnako ako registrácie udelené podľa doterajšieho zákona sa účinnosťou tohto zákona zrušili, pričom taktiež zmenil podmienky registrácie zodpovednej osoby alebo informačného systému:
V PRÍPADE, ŽE PREVÁDZKOVATEĽ SPRACÚVAL OSOBNÉ ÚDAJE PROSTREDNÍCTVOM 20 A VIAC OPRÁVNENÝCH OSÔB, BOL POVINNÝ NAJNESKÔR V LEHOTE 60 DNÍ VÝKONOM DOHĽADU PÍSOMNE POVERIŤ ZODPOVEDNÚ OSOBU ALEBO VIACERÉ ZODPOVEDNÉ OSOBY, KTORÉ DOZERAJÚ NA DODRŽIAVANIE ZÁKONNÝCH USTANOVENÍ PRI SPRACÚVANÍ OSOBNÝCH ÚDAJOV.
prevádzkovateľ a sprostredkovateľ boli povinní písomne poveriť zodpovednú osobu a jej poverenie oznámiť úradu v súlade s týmto zákonom do jedného roka odo dňa účinnosti tohto zákona.
musí sa jednať len o fyzickú osobu, ktorá má spôsobilosť na právne úkony v plnom rozsahu, je bezúhonná a má platné potvrdenie úradu o absolvovaní skúšky podľa § 24.
skúšku zabezpečuje úrad na ochranu osobných údajov !!! podrobnosti o skúške fyzickej osoby na výkon funkcie zodpovednej osoby ustanovil všeobecne záväzný právny predpis – vyhláška úradu na ochranu osobných údajov č. 165/2013 Z.z
prevádzkovateľ bol následne povinný oznámiť ÚOOÚ SR poverenie zodpovednej osoby najneskôr do 30 dní od jej poverenia.
V PRÍPADE, ŽE PREVÁDZKOVATEĽ SPRACÚVAL OSOBNÉ ÚDAJE PROSTREDNÍCTVOM MENEJ AKO 20 OPRÁVNENÝCH OSÔB, BOL POVINNÝ PRIHLÁSIŤ NA REGISTRÁCIU TIE INFORMAČNÉ SYSTÉMY, KTORÉ PODĽA TOHTO ZÁKONA PODLIEHAJÚ REGISTRÁCII PODĽA § 34.
Podľa § 76 ods. 5 zákona č. 122/2013 Z.z. o ochrane osobných údajov sa všetky registrácie IS udelené podľa doterajšieho zákona č. 428/2002 Z.z. zrušili.
PREVÁDZKOVATEĽ BOL POVINNÝ NANOVO PRIHLÁSIŤ SVOJ INFORMAČNÝ SYSTÉM NA REGISTRÁCIU V SÚLADE S TÝMTO ZÁKONOM DO ŠIESTICH MESIACOV ODO DŇA ÚČINNOSTI TOHTO ZÁKONA.
§ 76 odst. 7 nového zákona o ochrane osobných údajov ukladá, že bezpečnostné opatrenia, bezpečnostné smernice a bezpečnostný projekt vypracované podľa doterajšieho zákona sa - v prípade, že boli stále aktuálne - účinnosťou nového zákona považovali za bezpečnostné opatrenia vypracované podľa nového zákona.
PREVÁDZKOVATEĽ A SPROSTREDKOVATEĽ BOLI VŠAK POVINNÍ ZOSÚLADIŤ PRIJATÉ BEZPEČNOSTNÉ OPATRENIA S TÝMTO ZÁKONOM DO DEVIATICH MESIACOV ODO DŇA ÚČINNOSTI TOHTO ZÁKONA.
Viac informácií o zákone č. 122/2013 Z.z. o ochrane osobných údajov Znenie zákona č. 122/2013 Z.z. o ochrane osobných údajov na stiahnutie TU.
Zákon o ochrane osobných údajov bol následne doplnený dvoma vyhláškami Úradu na ochranu osobných údajov SR.
Vyhláška ÚOOÚ SR č. 164/2013 Z.z. o rozsahu a dokumentácii bezpečnostných opatrení definovala bezpečnostného opatrenia technického, organizačného a personálneho charakteru, ktoré by mal prevádzkovateľ prijať na to, aby vo svojich podmienkach zabezpečil adekvátnu úroveň ochrany osobných údajov.
Široká škála opatrení vychádzala z ISO/IEC 27001/2005, čím legislatívu ochrany osobných údajov v mnohom sprísnila. Definovala sériu prísnych a konkrétnych technických opatrení ako je šifrová ochrana obsahu dátových nosičov, zabezpečenie VPN, zabezpečenie pripojenia informačného systému k internetu, spôsob a bezpečnosť zálohovania dát, antivírusovú a antispamovú ochranu, až po legálny softvér a jeho aktualizáciu na pracovných staniciach. Taktiež obsahuje opatrenia týkajúce sa organizačných súvislostí, ako uzamykanie a odomykanie chránených priestorov, kľúčový režim, upratovanie chránených priestorov, či personálne opatrenia súvisiace s poučením zamestnancov o ochrane osobných údajov, ochrane nosičov takýchto údajov a spôsobe používania pracovných staníc a internetu.
Viac informácií o vyhláške ÚOOÚ č. 164/2013 Z.z. Vyhláška ÚOOÚ č.164/2013 Z.z. na stiahnutie TU
Vyhláška ÚOOÚ SR č. 165/2013 Z.z. o skúške fyzickej osoby na výkon funkcie zodpovednej osoby obsahovala ustanovenia týkajúce sa spôsobu výkonu, priebehu a vyhodnocovania skúšky fyzickej osoby pred ÚOOÚ SR, ktorej úspešné absolvovanie je základnou podmienkou pre poverenie zodpovednej osoby v podmienkach prevádzkovateľa.
Vyhláška ÚOOÚ SR č. 165/2013 Z.z. na stiahnutie TU
Zákon o ochrane osobných údajov bol následne novelizovaný zákonom č. 84/2014 Z.z.
Dňa 15.4.2014 nadobudol účinnosť zákon č. 84/2014 Z.z., ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.
Dňa 30. mája 2014 bolo v Zbierke zákonov Slovenskej republiky vyhlásené úplné znenie zákona č. 122/2013 Z. z. o ochrane osobných údajov v znení zákona č. 84/2014 Z. z. pod číslom 136/2014 Z. z.
Zmeny, ktoré novela prináša, sa dotýkajú najmä:
bezpečnosti osobných údajov, v rámci ktorej sa zrušujú prípady, kedy je potrebné vypracovať samostatnú bezpečnostnú smernicu (prevádzkovatelia, ktorí nespracúvajú osobitné kategórie osobných údajov na počítači pripojenom na internet, nie sú povinní mať vypracovaný bezpečnostný projekt alebo smernicu, avšak vzťahujú sa na nich ostatné ustanovenia zákona, ktoré predpokladajú existenciu súvisiacej dokumentácie – poverení, poučení, evidenčných listov a pod.)
oprávnenej osoby a jej poučenia, ktorého záznam prevádzkovateľ na požiadanie úradu hodnoverne preukáže, (poverenie nemusí mať nevyhnutne písomnú formu, pokiaľ je hodnoverne preukázateľné)
zodpovednej osoby, ktorej písomné poverenie je dobrovoľné bez ohľadu na počet oprávnených osôb (nie je nevyhnutné poveriť zodpovednú osobu výkonom dohľadu nad ochranou osobných údajov, avšak pokiaľ sa tak prevádzkovateľ rozhodne, podmienka absolvovania skúšky pred ÚOOÚ SR ostala zachovaná!, pokiaľ sa prevádzkovateľ rozhodne nepoveriť zodpovednú osobu, vzťahuje sa na ním vymedzené informačné systémy oznamovacia povinnosť – oznámi existenciu IS ÚOOÚ SR prostredníctvom elektronického alebo písomného oznámenia)
registrácie informačných systémov osobných údajov, ktorá sa mení na oznamovaciu povinnosť, (registrácia IS bola spoplatnená správnym poplatkom 20 Eur, oznamovacia povinnosť je bezplatná)
ukladania pokút, ktoré boli čiastočne zmenené na fakultatívne a ktorých horná hranica bola znížená o jednu tretinu, (horná hranica sankcií bola znížená z 300.000 Eur na 200.000 Eur pre prevádzkovateľa, z 80.000 na 50.000 pre sprostredkovateľa, z 3.000 na 2.000 Eur pre fyzickú osobu)
zmluvy medzi prevádzkovateľom a sprostredkovateľom, ktorú je potrebné zosúladiť do dvoch rokov od pôvodnej účinnosti zákona. (tieto zmluvy musia obsahovať všetky náležitosti vymedzené § 8 ods. 3 Zákona o ochrane osobných údajov)
Viac informácií o novele Novela na stiahnutie TU
Následne boli tiež novelizované súvisiace predpisy – vyhláška ÚOOÚ SR č. 164/2013 o rozsahu a dokumentácii bezpečnostných opatrení.
Dňa 30. apríla 2014 bola v Zbierke zákonov Slovenskej republiky vyhlásená vyhláška Úradu na ochranu osobných údajov Slovenskej republiky č. 117/2014 Z. z. ktorou sa mení a dopĺňa vyhláška Úradu na ochranu osobných údajov Slovenskej republiky č. 164/2013 Z. z. o rozsahu a dokumentácii bezpečnostných opatrení. Novela vyhlášky nadobudla účinnosť 1. mája 2014.
Táto novela zmenila pôvodnú vyhlášku v definícii niektorých konkrétnych bezpečnostných opatrení pomenovaných vyhláškou č. 164/2013 Z.z. . K zmenám došlo v rozsahu organizačných opatrení personálneho charakteru, a to najmä v súvislosti s poverením a poučením oprávnených osôb pred uskutočnením prvej spracovateľskej operácie, ktoré viac nie je vyžadované v písomnej, ale v hodnoverne preukázateľnej podobe. Odstránená bola taktiež podmienka poverenia zodpovednej osoby, pokiaľ prevádzkovateľ spracúva osobné údaje prostredníctvom 20 a viac oprávnených osôb. Vyhláška viac nepožaduje oboznámenie oprávnených osôb s bezpečnostnými smernicami.
Viac informácií o novele Vyhláška na stiahnutie TU
Úrad na ochranu osobných údajov SR je orgánom štátnej správy s celoslovenskou pôsobnosťou, ktorý pri výkone dozoru nad ochranou osobných údajov plní taktiež úlohu metodického usmerňovania prevádzkovateľov a sprostredkovateľov. Úrad dňa 8.8.2014 na svojom webovom sídle zverejnil 1. metodické usmernenie v zmysle zákona o ochrane osobných údajov po novele, t.j. v zmysle č. 122/2013 Z.z. o ochrane osobných údajov v znení zákona č. 84/2014 Z.z.
Jedným z najčastejšie využiteľných prostriedkov monitorovania priestoru prístupného verejnosti je kamerový systém. Prevádzkovateľ pri jeho zavedení chráni svoje práva, ale zároveň musí dbať na rešpektovanie práv druhých - na ochranu súkromia a osobných údajov iných osôb.
Posúdiť či je zavedenie kamerového systému v podmienkach prevádzkovateľa opodstatnené a legálne na základe na základe správneho vyhodnotenia okolností, ktoré majú vplyv na práva a právom chránené záujmy nielen prevádzkovateľa, ale aj dotknutých osôb je veľmi náročné a stalo sa predmetom diskusií a nejasností.
Z toho dôvodu ÚOOÚ SR dňa 8.8.2014 na svojej webovej stránke publikoval Metodické usmernenie č. 1/2014 Monitorovanie priestoru prístupného verejnosti kamerovým systémom, ktoré je zamerané na zákonné prevádzkovanie kamerových informačných systémov v priestore prístupnom verejnosti.
Cieľom tohto dokumentu je jasnejšie informovať prevádzkovateľov kamerových systémov, ktorí monitorujú priestory prístupné verejnosti, o zákonom stanovených podmienkach a predpokladoch, ktoré sú na nich, ako prevádzkovateľov informačných systémov osobných údajov, kladené.
Metodické usmernenie na stiahnutie TU
Úrad na ochranu osobných údajov SR je orgánom štátnej správy s celoslovenskou pôsobnosťou, ktorý pri výkone dozoru nad ochranou osobných údajov plní taktiež úlohu metodického usmerňovania prevádzkovateľov a sprostredkovateľov. Úrad dňa 15.12.2014 na svojom webovom sídle zverejnil 2. metodické usmernenie v zmysle zákona o ochrane osobných údajov po novele, t.j. v zmysle č. 122/2013 Z.z. o ochrane osobných údajov v znení zákona č. 84/2014 Z.z. Toto Usmernenie Úrad pripravil k problematike záväzných vnútropodnikových pravidiel a postupom pri ich schvaľovaní. Je zamerané na objasnenie základných princípov záväzných vnútropodnikových pravidiel a vysvetlenie postupu úradu pri ich schvaľovaní.
Úrad na ochranu osobných údajov SR je orgánom štátnej správy s celoslovenskou pôsobnosťou, ktorý pri výkone dozoru nad ochranou osobných údajov plní taktiež úlohu metodického usmerňovania prevádzkovateľov a sprostredkovateľov. Úrad dňa 30.12.2014 na svojom webovom sídle zverejnil 3. metodické usmernenie v zmysle zákona o ochrane osobných údajov po novele, t.j. v zmysle č. 122/2013 Z.z. o ochrane osobných údajov v znení zákona č. 84/2014 Z.z. Toto usmernenie Úrad pripravil k problematike účelu spracúvania osobných údajov. Je zamerané na vysvetlenie jeho významu a základných princípov.
Rozsudok vo veci C-212/13: Súdny dvor Európskej únie vydal dňa 11.12.2014 rozsudok vo veci C-212/13 František Ryneš proti Úradu na ochranu osobných údajov Českej republiky. Predmetné prejudiciálne konanie sa týkalo prevádzkovania kamerových informačných systémov v kontexte výkonu výlučne osobných alebo domácich činností.
Rozsudok na stiahnutie TU
Uplatnenie práva na zabudnutie: Pracovná skupina WP29 vypracovala Príručku pre implementáciu rozhodnutia Súdneho dvora Európskej únie vo veci C-131/12 Google Spain SL, Google Inc. proti Agencia Española de Protección de Datos (AEPD) a Mariovi Costejovi Gonzálezovi. V tomto rozhodnutí Súdny dvor Európskej únie konštatoval existenciu práva na zabudnutie a výmaz neaktuálnych, nepravdivých a znevažujúcich osobných údajov jednotlivcov.

References: § 79

§ 76
 § 24
 § 34
 § 76

§ 76
 § 8